Source: http://www.rvr.sk/sk/spravy/index.php?aktualitaId=991
Timestamp: 2019-02-17 07:20:02+00:00
Document Index: 14186555

Matched Legal Cases: ['§ 16', '§ 20', '§ 16', '§ 19', '§ 31', '§ 31']

Tlačová informácia zo zasadnutia RVR, dňa 23.02.2010 - Rada pre vysielanie a retransmisiu
Tlačová informácia zo zasadnutia RVR, dňa 23.02.2010
zo zasadnutia Rady pre vysielanie a retransmisiu, ktoré sa konalo dňa 23.02.2010 v sídle Rady pre vysielanie a retransmisiu
udelila licenciu na celoplošné digitálne televízne vysielanie programovej služby Mooby TV spoločnosti i-COMMERCE, s.r.o., Bratislava;
udelila licenciu na regionálne digitálne televízne vysielanie programovej služby INFOTEX-Rožnava, Rimavská Sobota spoločnosti TERMOSAT s.r.o.;
udelila licenciu na regionálne digitálne televízne vysielanie programovej služby 3V spoločnosti NFC, s.r.o., Veľká Lomnica;
začala správne konanie voči spoločnosti C.E.N. spol. s r.o. z dôvodu možného porušenia § 16 ods. 3 písm. b) ZVR (objektívnosť spravodajstva) v súvislosti s odvysielaním príspevku Na niektorých úradoch cez sviatky nepochodíte v rámci programu Hlavné správy z dňa 19.12.2009;
začala správne konanie voči spoločnosti MAC TV s.r.o. z dôvodu možného porušenia § 20 ods. 4 ZVR (ochrana maloletých – uplatňovanie JSO) v súvislosti s odvysielaním programu Prci, prci, prcičky – Nahá míľa z dňa 27.12.2009;
uložila sankciu – upozornenie na porušenie zákona spoločnosti C.E.N. s.r.o. z dôvodu porušenia § 16 ods. 3 písm. b) ZVR (objektívnosť spravodajstva) v súvislosti s odvysielaním príspevku – Nespokojní sudcovia hovoria o neslobode a šikane v rámci programu Správy z dňa 1.10.2009;
uložila sankciu – pokutu vo výške 20.000 eur spoločnosti MARKÍZA-SLOVAKIA spol. s r.o. z dôvodu porušenia § 19 ods. 1 písm. f) ZVR (zobrazovanie fyzického alebo psychického utrpenia maloletých) v súvislosti s odvysielaním programu Modré z neba dňa 7.10.2009;
uložila sankciu – pokutu vo výške 5000 eur vysielateľovi na základe zákona - Slovenský rozhlas z dôvodu porušenia § 31a ods. 4 ZVR (skrytá mediálna komerčná komunikácia) v súvislosti s odvysielaním programu Popoludnie na Slovensku z dňa 22.10.2009;
uložila sankciu – pokutu vo výške 3500 eur spoločnosti MAC TV s.r.o. z dôvodu porušenia § 31a ods. 4 ZVR (skrytá mediálna komerčná komunikácia) v súvislosti s odvysielaním programu Autosalón z dňa 21.9.2008 – rozhodnutie zrušené a vrátené NS SR.
Na dnešnom zasadnutí sa Ing. Peter Abrahám vzdal funkcie podpredsedu Rady.
Ostatné prijaté uznesenia zo dňa 23.02.2010 budú uverejnené v zápisnici zo zasadnutia na stránke Rady.
Tlačová informácia zo zasadnutia 23.02.2010 (PDF)
Tlačová informácia zo zasadnutia 23.02.2010 (DOC)